মারাক্কার
মারাক্কার /মারিকার/ মারেকার/মারিক্কর/মার্কিয়ার/মেরিকান/মারেকান (মালয়ালম : মারাক্কার; তামিল : মারাকায়ার; সিংহলি: মারাক্কালা ) হলো ভারতের কেরালায় বসবাসকারী একটি দক্ষিণ এশীয় মুসলিম সম্প্রদায়। মারাক্কার ভারতের মালাবার উপকূল, তামিলনাড়ু (পল্ক স্ট্রেট ও করমণ্ডল উপকূল) এবং শ্রীলঙ্কায় বাস করে। মারাক্কাররা কেরালায় মালায়লাম এবং তামিলনাড়ু ও শ্রীলঙ্কায় তামিল ভাষায় কথা বলে থাকে। সম্প্রদায়টি প্রথমদিকের আরবীয় মুসলিম সামুদ্রিক ব্যবসায়ী এবং মান্নার উপকূলের আদিবাসী পারাভার উপকূলীয় মহিলা ও ত্রাভাঙ্কোর উপকূলের মুক্কুভার উপকূলীয় মহিলাদের সাথে বিবাহের মাধ্যমে তাদের পূর্বপুরুষদের সন্ধান করে। আরব ব্যবসায়ীরা ভারত ও শ্রীলঙ্কার অন্যান্য দক্ষিণ এশীয় নারীদেরও বিয়ে করেছেন; কিন্তু তাদের পরবর্তী বংশধররা মারাক্কার সম্প্রদায়ের সদস্য নয়।